TIDLOR จับมือ “แบรนด์เวิร์ส” เข้าร่วม “T-Verse” ต่อยอดธุรกิจสู่โลกอนาคต
TIDLOR จับมือ “แบรนด์เวิร์ส” เข้าร่วมโครงการ “T-Verse” ดัน Thailand Metaverse Ecosystem สู่เวทีโลกหวังต่อยอดธุรกิจบนโลกแห่งอนาคตได้อย่างยั่งยืน
4 มี.ค. 2565

นางสาวภคมน ตุลยาพิศิษฐ์ชัย ผู้อำนวยการอาวุโส แผนก Digital Transformation บริษัท เงินติดล้อ จำกัด (มหาชน) หรือ TIDLOR เป็นตัวแทนลงนามเข้าร่วมโครงการ “T-Verse : Thailand Multiverse Bridge Platform” ก่อตั้งโดย นายณัฐเศรษฐ์ ไตรทิพย์เจริญชัย ประธานเจ้าหน้าที่บริหาร บริษัท แบรนด์เวิร์ส (Brandverse) จำกัด เพื่อเชื่อมต่อธุรกิจ การศึกษา และภาครัฐ สู่โลก Metaverse และช่วยส่งเสริมโครงสร้างพื้นฐานด้านเทคโนโลยีให้เกิดเป็น Thailand Metaverse Ecosystem
นอกจากนี้ยังช่วยให้เหล่าครีเอเตอร์ และพนักงานได้เรียนรู้ ทดลองสร้างประสบการณ์ใหม่ๆ เพื่อโอกาสในการต่อยอดธุรกิจบนโลกแห่งอนาคตได้อย่างยั่งยืน ซึ่งการเรียนรู้จากการมีส่วนร่วมทดลองสิ่งใหม่ๆ เพื่อก้าวสู่การเป็นผู้นำการเปลี่ยนแปลงในธุรกิจ ถือเป็นหนึ่งในค่านิยมองค์กรที่สำคัญของเงินติดล้อ